সন্তোষ তামাং
সন্তোষ তামাং (নেপালি: सन्तोष तामाङ, ইংরেজি: Santosh Tamang; জন্ম: ৬ আগস্ট ১৯৯৪) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন। ২০১৮–১৯ মৌসুমে, নেপালি ক্লাব নেপাল সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সেনাবাহিনীর হয়ে ৩ মৌসুম অতিবাহিত করার পর ২০২১–২২ মৌসুমে তিনি বিরাটনগর সিটিতে যোগদান করেছেন। মাঝে তিনি এক মৌসুমে জন্য নেপাল সেনাবাহিনীর হয়ে ধারে খেলেছেন। সন্তোষ ২০১৯ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।